**Proiect**

**METODOLOGIA**

**DE DETERMINARE, APROBARE ŞI APLICARE A TARIFELOR**

**PENTRU SERVICIUL PUBLIC DE ALIMENTARE CU APĂ,**

**DE CANALIZARE ŞI EPURARE A APELOR UZATE**

**SECŢIUNEA 1**

**DISPOZIŢII GENERALE**

1. Metodologia de determinare, aprobare și aplicare a tarifelor pentru serviciul public de alimentare cu apă, de canalizare şi epurare a apelor uzate (în continuare Metodologie) are drept scop stabilirea modului de calculare, aprobare, ajustare şi aplicare a tarifelor pentru serviciile publice de alimentare cu apă, de canalizare şi epurare a apelor uzate.
2. Prezenta Metodologia stabileşte:

a) principiile, modul de calculare, aprobare şi ajustare a tarifelor reglementate pentru serviciul de alimentare cu apă tehnologică;

b) principiile, modul de calculare, aprobare şi ajustare a tarifelor reglementate pentru serviciul de alimentare cu apă potabilă, inclusiv tarifelor diferenţiate în funcţie de punctul de furnizare a apei potabile (la blocul locativ, casă individuală sau în apartament);

c) principiile, modul de calculare, aprobare şi de aplicare a tarifelor la serviciul public de canalizare şi epurare a apelor uzate;

d) principiile generale de efectuare a investiţiilor aferente serviciului public de alimentare cu apă şi de canalizare şi modul de recuperare a acestora prin tarif;

e) modul de separare a consumurilor, cheltuielilor şi a rentabilităţii între activităţile practicate şi serviciile furnizate de către operatori;

f) componenţa şi modul de determinare a cheltuielilor aferente furnizării serviciului public de alimentare cu apă şi de canalizare;

g) modul de determinare şi aprobare a cheltuielilor pentru primul an de valabilitate a prezentei Metodologiei, anul de bază, şi modul de actualizare a acestora pentru ceilalţi ani de valabilitate a prezentei Metodologiei

h) metoda de calculare a rentabilităţii;

i) metoda de repartizare a cheltuielilor comune ale întreprinderii între activităţile practicate şi serviciile furnizate.

1. Prezenta Metodologie este bazată pe următoarele principii de reglementare:

a) furnizarea fiabilă şi continuă a serviciilor publice de alimentare a consumatorilor cu apă tehnologică şi/sau apă potabilă, a serviciilor de canalizare şi epurare a apelor uzate în condiţii de siguranţă şi cu utilizarea eficientă a obiectelor sistemului public de alimentare cu apă şi de canalizare;

b) suportarea de către consumatori doar a cheltuielilor justificate, minim necesare operatorului pentru captarea, pomparea, tratarea, filtrarea, transportarea, distribuţia şi furnizarea apei, colectarea, transportarea şi epurarea apelor uzate;

c) desfăşurarea activităţilor reglementate la maximă eficienţă, ce ar oferi operatorului posibilitatea de a recupera cheltuielile sale justificate, necesare pentru desfăşurarea activităţii reglementate şi recuperarea mijloacelor financiare investite în dezvoltarea, renovarea şi reconstrucţia sistemului public de alimentare cu apă şi de canalizare şi obţinerea unui rentabilităţi rezonabile;

d) asigurarea transparenţei în procesul de reglementare a tarifelor.

**SECŢIUNEA 2**

 **DEFINIREA SERVICIILOR FURNIZATE DE OPERATORI ŞI A TARIFELOR REGLEMENTATE**

1. Prezenta Metodologie prevede determinarea, aprobarea şi aplicarea tarifelor pentru următoarele servicii furnizate de operatori consumatorilor:

a) serviciul de alimentare cu apă potabilă;

b) serviciul de alimentare cu apă tehnologică;

c) serviciul de canalizare şi epurare a apelor uzate.

1. Serviciul de alimentare cu apă potabilă include ansamblu de activităţi şi operaţiuni desfăşurate de operator privind dezvoltarea, întreţinerea şi exploatarea staţiilor de pompare şi de tratare a apei brute, a rezervoarelor de înmagazinare a apei potabile, a reţelelor de transport şi de distribuţie a apei potabile, altor imobilizări corporale şi necorporale aferente şi utilizate de operator în activitatea de alimentare a consumatorilor cu apă potabilă.
2. Serviciul de alimentare cu apă tehnologică include ansamblu de activităţi şi operaţiuni desfăşurate de operator privind dezvoltarea, întreţinerea şi utilizarea staţiilor de pompare a apei brute, a reţelelor de transport al apei brute, a staţiilor de tratare a apei brute, a rezervoarelor de înmagazinare a apei tehnologice, a reţelelor de transport şi de distribuţie a apei tehnologice, a altor imobilizări corporale şi necorporale aferente şi utilizate de operator în activitatea de alimentare a consumatorilor cu apă tehnologică.
3. Serviciul de canalizare şi epurare a apelor uzate include ansamblu de activităţi şi operaţiuni desfăşurate de operator legate de dezvoltarea, intreţinerea şi utilizarea reţelelor publice de canalizare, a staţiilor de epurare a apelor uzate, a altor imobilizări corporale şi necorporale aferente şi utilizate de operator pentru furnizarea serviciului public de canalizare consumatorilor.
4. Dezvoltarea sistemului public de alimentare cu apă şi de canalizare include activităţile şi operaţiunile, desfăşurate de operator privind construcţia noilor capacităţi şi majorarea capacităţilor existente de captare, de pompare, de transport, de tratare, de înmagazinare şi de distribuţie a apei tehnologice şi a apei potabile, de colectare, de transport, de epurare şi de evacuare a apelor uzate şi epurate.
5. Întreţinerea sistemului public de alimentare cu apă şi de canalizare include activităţile şi operaţiunile desfăşurate de operator privind reparaţia capitală, renovarea, şi înlocuirea reţelelor publice de alimentare cu apă şi de canalizare, a staţiilor de pompare şi de tratare a apei, a staţiilor de epurare a apelor uzate şi a altor imobilizări corporale aflate la balanţă operatorului şi utilizate în activitatea serviciului public de alimentare cu apă şi de canalizare, reparaţia curentă, deservirea, verificarea, asigurarea securităţii reţelelor publice de apă şi de canalizare, a altor imobilizări corporale şi necorporale utilizate în activitatea de furnizare a serviciilor publice de alimentare cu apă şi de canalizare, inclusiv a celor transmise de către organele administraţiei publice locale la exploatare şi deservire tehnică, instalarea, conform legislaţiei, verificarea, reparaţia şi înlocuirea contoarelor de apă la consumatorii casnici, deservirea, şi reparaţia curentă a reţelelor de apă şi de canalizare din blocurile locative în care, conform legii, sunt încheiate contracte de furnizare a serviciului public de alimentare cu apă şi de canalizare cu fiecare proprietar/chiriaş de apartament din blocurile locative.
6. Utilizarea reţelelor publice de alimentare cu apă include activităţile şi operaţiunile operatorului legate de captarea, de transportul şi de tratarea apei brute, de transportul, de distribuţia, de evidenţa şi de furnizarea apei tehnologice şi a apei potabile consumatorilor, asigurarea regimurilor optime de funcţionare a sistemului public de alimentare cu apă şi asigurarea calităţii apei livrate la punctele de delimitare cu consumatorii.
7. Utilizarea reţelelor publice de canalizare şi epurarea apelor uzate include activităţile şi operaţiunile operatorului ce ţin de colectarea, de transportul până la staţiile de epurare a apelor uzate de la consumator şi a apelor pluviale din intravilanul localităţilor care ajung în sistemul public de canalizare, epurarea apelor uzate, evacuarea apelor epurate în emisar, evacuarea, tratarea şi depozitarea nămolurilor provenite din tratarea apelor uzate.
8. Furnizarea apei consumatorilor şi serviciul public de canalizare include activităţile şi operaţiunile operatorului ce ţin de încheierea contractelor cu consumatorii de furnizare a serviciului public de alimentare cu apă şi de canalizare, determinarea, în baza indicaţiilor contoarelor, a volumelor de apă consumate de fiecare consumator, facturarea apei potabile şi tehnologice furnizate şi a serviciului public de canalizare furnizat consumatorilor, colectarea plăţilor pentru apa furnizată şi serviciul de canalizare furnizat consumatorilor şi menţinerea relaţiilor cu consumatorii.
9. Prezenta Metodologie reglementează modul de calculare, aprobare, ajustare şi aplicare a următoarelor tarife:

a) tarifele pentru serviciul public de alimentare cu apa tehnologică;

b) tarifele pentru serviciul public de alimentare cu apă potabilă diferenţiate în dependenţă de locul de furnizare a apei potabile, după cum urmează:

- la punctele de ieşire din reţelele publice de alimentare cu apă potabilă;

- la punctele de ieşire din reţelele interne de apă ale blocurilor locative (în apartamente).

d) tarifelor pentru serviciul public de canalizare şi de epurare a apelor uzate.

1. În sensul prezentei Metodologii noţiunile şi termenii utilizaţi semnifică

 următoarele:

**consumator noncasnic** – persoană fizică sau juridică care utilizează serviciul public de alimentare cu apă şi de canalizare, furnizat de operator în bază de contract, pentru necesităţi legate de activitatea de întreprinzător sau de cea profesională;

**devieri tarifare** – componenta de corectare în anul de reglementare a veniturilor operatorului rezultată din diferenţa dintre parametrii prognozaţi la determinarea tarifelor şi cei real înregistraţi în perioada precedentă de reglementare. Aceste devieri se determină în baza diferenţei parvenite în perioada precedentă de reglementare de la modificarea reală a următorilor parametri faţă de cei prognozaţi, incluşi în calculul tarifelor: volumele de apă tehnologică şi de apă potabilă furnizate consumatorilor; volumul apelor uzate colectate de la consumatori; modificarea cotelor impozitelor, taxelor şi altor plăti incluse în cheltuieli conform actelor legislative şi normative în domeniu; indicii de ajustare a costurilor de bază; valorii nete a a imobilizărilor corporale şi necorporale;

**punctele de ieşire din reţelele publice de alimentare cu apă potabilă** - setul de puncte de delimitare a reţelelor publice de alimentare cu apă potabilă cu instalaţiile interne de apă ale consumatorilor casnici ce dispun de case individuale, ale blocurilor locative şi ale tuturor consumatorilor noncasnici;

**punctele de ieşire din reţelele interne de apă din blocurile locative (în apartamente) -** setul de puncte ce delimitează instalaţiile interne de apă ale consumatorilor casnici din apartamentele blocurilor locative faţă de reţelele interne de apă din aceste blocuri. Punctul de delimitare a instalaţiilor interne de apă ale consumatorilor casnici din apartamente faţă de reţelele interne a blocului de locuit se stabileşte la ieşire din contorul instalat în apartament.

**tarif pentru serviciul public de alimentare cu apă tehnologică** - contravaloarea tuturor activităţilor şi operaţiunilor privind dezvoltarea, întreţinerea şi utilizarea reţelelor publice de alimentare cu apă, desfăşurate de operator şi necesare pentru furnizare consumatorilor a serviciului public de alimentarea cu apă tehnologică. Tariful pentru serviciul public de alimentare cu apă tehnologică se stabileşte la 1 m3 de apă tehnologică, nu include taxa pe valoare adăugată (TVA) şi se aplică pentru toţi consumatorii de apă tehnologică deserviţi de operator;

**tarif pentru serviciul public de alimentare cu apă potabilă** – contravaloarea tuturor activităţilor şi operaţiunilor privind dezvoltarea, întreţinerea şi utilizarea reţelelor publice de alimentare cu apă, desfăşurate de operator şi necesare pentru furnizarea serviciului public de alimentare cu apă potabilă consumatorilor. Tariful pentru serviciul public de alimentarea cu apă potabilă se stabileşte la 1 m3 de apă potabilă, diferenţiat în dependenţă de locul de furnizare a apei potabile: la punctele de ieşire din reţelele publice de alimentare cu apă potabilă; sau, la punctele de ieşire din reţelele interne de apă ale blocurilor locative (în apartamente, în cazul încheierii contractelor directe cu proprietarii/chiriaşii apartamentelor din blocul locativ). Tariful nu include TVA şi se aplică pentru toţi consumatorii de apă potabilă deserviţi de operator în funcţie de locul furnizării apei potabile;

**tarif pentru serviciul public de canalizare şi de epurare a apelor uzate** - contravaloarea tuturor activităţilor şi operaţiunilor privind dezvoltarea, întreţinerea şi utilizarea reţelelor publice de canalizare, desfăşurate de operator şi necesare pentru furnizare consumatorilor a serviciului public de canalizare şi de epurare a apelor uzate. Tariful pentru serviciul public de canalizare şi de epurare a apelor uzate se stabileşte la 1 m3 de apă uzată, nu include TVA şi se aplică pentru toţi consumatorii deserviţi de operator;

**venit reglementat** – venitul aferent unui an calendaristic de reglementare, recunoscut de organul de reglementare ca fiind necesar şi justificat pentru acoperirea tuturor cheltuielilor reglementate ale operatorului şi posibilitatea obţinerii de către operator a unei renabilităţi rezonabile.

**SECŢIUNEA 3**

**DETERMINAREA TARIFELOR**

1. Tariful pentru serviciul public de alimentare cu apă tehnologică se determină în baza formulei:

$TSAT\_{n }=\frac{VSAT\_{n}}{VAT\_{n}}=\frac{CSAT\_{n}+RAT\_{n}+DVT\_{n-1}}{VAT\_{n}}$*(1)*

 unde:

***VSATn***estevenitul reglementat de la furnizarea în anul de reglementare „n” a apei tehnologice, necesar de a fi obţinut de operator pentru acoperirea costurilor necesare desfăşurării activităţii de furnizare consumatorilor a serviciului public de alimentare cu apă tehnologică, mii lei;

 ***VATn***  *-* volumul total de apă tehnologică furnizată în anul de reglementare „n” tuturor consumatorilor deserviţi de operator, determinat în baza indicaţiilor contoarelor instalate la consumatori, mii m3;

 ***CSATn*** – cheltuielile justificate ale operatorului în anul de reglementare „n” necesare pentru desfăşurarea activităţii de furnizre a serviciului public de alimentare cu apă tehnologică, mii lei;

 ***RATn*** *–* rentabilitatea operatorului pentru anul de reglementare „n”, determinată în dependenţă de mijloacele investite în dezvoltarea, renovarea, reconstrucţia, modernizarea şi reînoirea imobilizărilor corporale şi necorporale utilizate în activitatea de furnizare a serviciului public de alimentare cu apă tehnologică, mii lei;

 ***DVTn-1***– devierile tarifare create la operator în perioada precedentă de reglementare rezultată din diferenţa dintre parametrii planificaţi la aprobarea tarifului şi cei efectivi înregistraţi de la furnizarea serviciului de alimentare cu apă tehnologică, mii lei. Devierile tarifare se aplică începând cu anul 2 de valabilitate al prezentei Metodologii.

1. Tariful pentru serviciul public de alimentare cu apă potabilă se determină în baza următoarelor formule:

 a) pentru serviciul public de alimentare cu apă potabilă furnizată la punctele de ieşire din reţelele publice cu alimentare cu apă potabilă:

$ TSAP\_{n }=\frac{VSAP\_{n}}{VAP\_{n}}=\frac{CSAP\_{n}+RAP\_{n}+DVP\_{n-1}}{VAP\_{n}}$*(2)*

 unde:

***VSAPn*** *–* venitul reglementat de la furnizarea în anul de reglementare „n” a apei potabile, necesar de a fi obţinut de operator pentru acoperirea costurilor necesare pentru desfăşurarea activităţii de furnizare a serviciului public de alimentare cu apă potabilă, livrată la punctele de ieşire din reţelele publice de alimentare cu apă potabilă, mii lei;

 ***VAPn*** *-* volumul total de apă potabilă furnizat în anul de reglementare „n” măsurat la punctele de ieşire din reţelele publice de alimentare cu apă potabilă, mii m3;

 ***CSAPn*** – cheltuielile operatorului în anul de reglementare „n” necesare pentru desfăşurarea activităţii de furnizare a serviciului public de alimentare cu apă potabilă la punctele de ieşire din reţelele publice de alimentare cu apă potabilă, mii lei;

 ***RAPn*** *–*  rentabilitatea operatorului pentru anul de reglementare „n” determinată în dependenţă de mijloacele investite în dezvoltarea, renovarea, reconstrucţia şi reînoirea imobilizărilor corporale şi necorporale utilizate în activitatea de furnizare a serviciului public de alimentare cu apă potabilă, mii lei;

 ***DVPn-1***– devierile tarifare create la operator în perioada precedentă de reglementare, rezultată din diferenţa dintre parametrii planificaţi la aprobarea tarifului şi cei efectivi înregistraţi de la furnizarea serviciului de alimentare cu apă potabilă, mii lei. Devierile tarifare se aplică începând cu anul 2 de valabilitate al prezentei Metodologii.

 b) pentru serviciul public de alimentare cu apă potabilă furnizată la punctele de ieşire din reţelele interne de apă ale blocurilor locative (apartamente):

$ TSAPa\_{n}=\frac{VSAPa\_{n}}{VAPa\_{n}}=\frac{ CSAP\_{n}+RAP\_{n}+DVP\_{n-1}}{VAP\_{n}}+\frac{CIRB\_{n}}{VAPa\_{n}}=TSAPn+\frac{CIRB\_{n}}{VAPa\_{n}}$*(3)*

unde:

 ***VSAPan***– venitul reglementat de la furnizarea de către operator a apei potabile în apartamente, în baza contractelor directe încheiate cu proprietarii/chiriaşii apartamentelor;

 ***VAPan***– volumul total de apă furnizat de operator în anul de reglementare „n” tuturor consumatorilor din blocurile locative în care apa potabilă se furnizează în baza contractelor directe încheiate cu proprietarii/chiriaşii apartamentelor din bloc, inclusiv şi volumul de apă de uz comun şi în spaţiile date în chirie/locaţiune de către gestionarii blocurilor locative, mii m3.

 ***CIRBn****-* cheltuielile adiţionale ale operatorului în anul de reglementare „n” necesare pentru deservirea şi întreţinerea tuturor reţelelor interne de apă şi de canalizare din blocurile locative în care sînt încheiate contracte de furnizare a apei potabile cu deţinătorii apartamentelor din blocurile locative, în conformitate cu prevederile articolului 29 din Legea privind serviciul public de alimentare cu apă şi canalizare nr.303 din 13.12.2013, mii lei.

1. Tariful pentru serviciul public de canalizare şi epurare a apelor uzate se determină conform formulei:

$TSC\_{n }=\frac{VSC\_{n}}{VAU\_{n}}=\frac{CSC\_{n}+RC\_{n}+DVC\_{n-1}}{VAU\_{n}}$ *(4)*

 unde:

 ***VSCn***– venitul reglementat de la furnizarea în anul de reglementare „n” a serviciului public de

canalizare şi epurarea apelor uzate, necesar de a fi obţinut de operator pentru acoperirea costurilor necesare desfăşurării activităţii de furnizare consumatorilor a serviciului public de canalizare şi epurarea apelor uzate, mii lei;

 ***VAUn*** -volumul total al apelor uzate deversate în anul de reglementare „n” în reţelele publice

de canalizare, mii m3. Acest volum se determină reieşind din datele contoarelor instalate la consumatori. În lipsa contoarelor volumul apelor uzate se determină la un nivel egal cu volumul apei tehnologice şi potabile furnizate de operator consumatorilor.

 ***CSCn***– cheltuielile operatorului în anul de reglementare „n” necesare pentru desfăşurarea activităţii de furnizare a serviciului public de canalizare şi epurarea apelor uzate, mii lei;

***RCn***- rentabilitatea operatorului pentru anul de reglementare „n” determinată în dependenţă de mijloacele investite în dezvoltarea, renovarea, reconstrucţia şi reînoirea imobilizărilor corporale şi necorporale utilizate în activitatea de furnizare a serviciului public de canalizare şi epurarea apelor uzate, mii lei;

 ***DVCn-1***– devierile tarifare create la operator în anul de reglementare „n-1”, rezultate din diferenţa dintre parametrii prognozaţi la aprobarea tarifului şi cei efectivi înregistraţi de la furnizarea serviciului public de canalizare şi de epurare a apelor uzate, mii lei. Devierile tarifare se aplică începând cu anul 2 de valabilitate a prezentei Metodologii.

1. Volumul total de apă necesar operatorului în anul de reglementare „n”, se determină conform formulei:

$VA\_{n}=VAC\_{n}+ VAPP\_{n}=VAP\_{n}+ VAT\_{n}+ VPA\_{n}$ *(5)*

unde:

VAn este volumul total de apă necesar operatorului în anul de reglementare „n”, m3;

***VACn***  - volumul de apă necesar de a fi extras (captat) din fondul apelor în anul de reglementare „n” pentru alimentarea tuturor consumatorilor cu apă tehnologică şi apă potabilă, m3;

***VAPPn***- volumul apei potabile procurate de la alte persoane în anul de reglementare „n”, m3;

***VPAn***– consumul tehnologic şi pierderile de apă în sistemul public de alimentare cu apă, în anul de reglementare „n”, m3.

**SECŢIUNEA 4**

**STRUCTURA CHELTUIELILOR**

1. Reieşind din procesul tehnologic şi specificul activităţii operatorilor sistemelor publice de alimentare cu apă şi de canalizare prezenta Metodologie prevede următoarea structură a cheltuielilor care stau la baza determinării tarifelor:

a) Cheltuielile privind amortizarea imobilizărilor corporale şi necorporale;

b) Cheltuieli de procurare al apei;

c) Cheltuieli materiale;

d) Cheltuieli pentru energia electrică

e) Cheltuielile cu personalul;

f) Cheltuielile de întreţinere şi exploatare a sistemelor publice de alimentare cu apă şi de canalizare;

g) Cheltuieli de distribuire;;

h) Cheltuielile administrative

i) Alte cheltuieli ale operatorului.

1. Formulele generale de determinare a cheltuielilor operatorului necesare pentru furnizarea în anul de reglementare „n” a serviciului public de alimentare cu apă şi de canalizare vor avea următorul conţinut:

 a) pentru serviciul public de alimentare cu apă tehnologică:

$CSAT\_{n=}CAIat\_{n}+CAPat\_{n}+CMat\_{n} +CEEat\_{n}+CPat\_{n}+ CÎEat\_{n}+CDat\_{n}+CAat\_{n}+ ACat\_{n}$*(6)*

unde:

***CAIatn*** - cheltuielile privind amortizarea imobilizărilor corporale şi necorporale aflate la balanţa operatorului şi aferente activităţii de furnizare a serviciului public de alimentare cu apă tehnologică;

***CAPatn***- cheltuieli pentru apa tehologică procurată de la alte persoane;

***CMatn* –** cheltuielile materiale aferente furnizării serviciului de alimentare cu apă tehnologică;

 ***CEEatn***– cheltuielile pentru energia electrică procurată de operator, aferente furnizării serviciului de alimentare cu apă tehnologică;

***CPatn*** - cheltuielile cu personalul operatorului, aferente procesul furnizării serviciului public de alimentare cu apă tehnologică;

***CÎEatn***– cheltuielile de întreţinere şi exploatare a sistemului public de alimentare cu apă tehnologică;

***CDatn***- cheltuielile de distribuire ale operatorului aferente furnizării serviciului public de alimentare cu apă tehnologică;

***CAatn* –** cheltuielile administrative ale operatorului aferente furnizării serviciului public de alimentare cu apătehnologică;

***ACatn*** – alte cheltuieli ale operatorului aferente furnizării serviciului public de alimentare cu apă tehnologică în anul de reglementare „n”. În acestea se includ cheltuielile pentru achitarea taxei pentru apa extrasă (captată) din fondul apei, achitarea altor taxe, impozite şi plăţi justificate, care conform legislaţiei se atribuie la cheltuieli, şi fondul de rulment necesar pentru furnizarea serviciului de alimentare cu apă tehnologică. Astfel:

$ACat\_{n}=TAat\_{n}+Tat\_{n}+FRat\_{n}$*(7)*

 unde:

***TAatn***– cheltuielile operatorului în anul de reglementare „n” aferente plăţii taxei pentru apa extrasă (captată) din fondul apei, aferente apei tehnologice furnizate consumatorilor;

***Tatn***– cheltuielile operatorului în anul de reglementare „n” legate de achitarea altor taxe, impozite şi plăţi justificate, aferente serviciului de alimentare cu apă tehnologică şi care conform legislaţiei se atribuie la cheltuieli;

***FRatn*** – fondul de rulment în anul de reglementare„n” aferent serviciului de alimentare cu apă tehnologică, necesar pentru desfăşurarea activităţii normale a operatorului.

b) pentru serviciul public de alimentare cu apă potabilă furnizată consumatorilor la punctele de ieşire din reţelele publice de alimentare cu apă:

$CSAP\_{n=}CAIap\_{n}+CAPap\_{n}+CMap\_{n}+CEEap\_{n}+CPap\_{n}+ CÎEap\_{n}+CDap\_{n}+CAap\_{n}+ ACap\_{n}$*(8)*

unde:

***CAIapn*** - cheltuielile privind amortizarea imobilizărilor corporale şi necorporale aflate la balanţa operatorului şi aferente activităţii de furnizare a serviciului public de alimentare cu apă potabilă;

***CAPapn***- cheltuieli pentru apa potabilă procurată de la alte persoane;

***CMapn* –** cheltuielile materiale aferente furnizăriiserviciului de alimentare a consumatorilor cu apă potabilă ;

 ***CEEapn***–cheltuielile pentru energia electrică procurată de operator, aferente furnizării serviciului de alimentare cu apă potabilă;

***CPapn*** - cheltuielile cu personalul operatorului aferente furnizării serviciului public de alimentare cu apă potabilă;

***CÎEapn***– cheltuielile de întreţinere şi exploatare a sistemului public de alimentare cu apă potabilă;

***CDapn***- cheltuielile de distribuire ale operatorului aferente furnizării serviciului public de alimentare cu apă potabilă;

***CAapn* –** cheltuielile administrative ale operatorului aferente furnizării serviciului public de alimentare cu apăpotabilă;

***ACapn*** – alte cheltuieli ale operatorului necesare pentru furnizarea serviciului public de alimentare cu apă potabilă. Aceste cheltuieli au aceiaşi structură ca şi în cazul serviciului de alimentare cu apă tehnologică şi se determină conform formulei:

 $ACap\_{n}=TAap\_{n}+Tap\_{n}+FRap\_{n} $*(9)*

unde:

***TAapn***– cheltuielile operatorului în anul de reglementare „n” aferente plăţii taxei pentru apa extrasă (captată) din fondul apei, aferente apei potabile furnizate consumatorilor;

***Tapn***– cheltuielile operatorului în anul de reglementare „n” legate de achitarea altor taxe, impozite şi plăţi justificate, aferente serviciului de alimentare cu apă potabilă şi care conform legislaţiei se atribuie la cheltuieli;

***FRapn*** – fondul de rulment în anul de reglementare„n” aferent serviciului de alimentare cu apă potabilă, necesar pentru desfășurarea activităţii normale a operatorului.

c) pentru serviciul public de alimentare cu apă potabilă consumatorilor la punctele de ieşire din reţelele interne a blocurilor locative (în apartament):

$CSAPa\_{n}=CSAP\_{n}+CIRB\_{n}$*(10)*

 unde:

***CIRBn***–cheltuielile operatorului în anul de reglementare „n” necesare pentru întreţinerea şi exploatarea reţelelor interne de apă şi de canalizare din blocurile locative în care furnizarea apei potabile se efectuează de operator în apartamente în baza contractelor directe încheiate cu proprietarii /chiriaşii apartamentelor din aceste blocurile locative. Aceste cheltuieli includ şi costul pierderilor admise de apă în reţelele interne de apă ale blocurilor locative şi cheltuielile de întreţinere, exploatare şi verificare metrologică a contoarelor instalate în apartamentele din blocurile locative.

Pierderile admise în reţelele interne de apă ale blocurilor locativeîn anul “n”, se determină anual de către operator şi se aprobă de către autorităţile abilitate cu aprobarea tarifelor – Agenţia Naţională pentru Reglementare în Energetică (în continuare Agenţia).

Pierderile admise în reţelele interne de apă ale blocurilor locative se determină anual în baza parametrilor efectivi înregistraţi în perioada precedentă de reglementare, luînd în consideraţie extinderile, performanţele şi principiile de reglementare intervenite între timp pentru fiecare operator în parte.

Cheltuielile de întreţinere şi exploatare a reţelelor interne de apă şi de canalizare din blocurile locative se vor determina similar cheltuielilor de întreţinere şi exploatare a reţelelor de apă potabilă şi de canalizare reieşind din lungimea şi diametrele reţelelor interne de apă şi de canalizare ale blocurilor locative pentru fiecare operator în parte.

d) pentru serviciul public de canalizare şi epurare a apelor uzate:

$CSC\_{n}=CAIc\_{n}+CMc\_{n}+CEEc\_{n}+CPc\_{n}+ CÎEc\_{n}+CDc\_{n}+CAc\_{n}+ ACc\_{n}$*(11)*

 unde:

***CAIcn*** - cheltuielile privind amortizarea imobilizărilor corporale şi necorporale aflate la balanţa operatorului şi aferente activităţii de furnizare a serviciului public de canalizare şi de epurare a apelor uzate;

***CMcn* –** cheltuielile materiale ale operatorului aferente furnizării serviciului de canalizare şi epurare a apelor uzate;

 ***CEEcn***– cheltuielile pentru energia electrică procurată de operator, aferente furnizăriiserviciului de canalizare şi epurare a apelor uzate;

***CPcn*** - cheltuielile cu personalul operatorului, aferente furnizării serviciului public de canalizare şi epurare a apelor uzate;

***CÎEcn***– cheltuielile de întreţinere şi exploatare a sistemului public de canalizare;

***CDcn***- cheltuielile de distribuire ale operatorului aferente furnizării serviciului public de canalizare şi epurare a pelor uzate;

***CAcn* –** cheltuielile administrative ale operatorului aferente furnizării serviciului public de canalizare şi epurare a pelor uzate;

***ACatn*** – alte cheltuieli ale operatorului aferente furnizării serviciului public de canalizare şi de epurare a apelor uzate. Aceste cheltuieli se determină conform formulei:

$ ACc\_{n}=Tc\_{n}+FRc\_{n} $*(12)*

 unde:

***Tcn –*** cheltuielile operatorului în anul de reglementare „n” legate de achitarea impozitelor, taxelor şi altor plăţi justificate aferente furnizării serviciului de canalizare şi epurare a apelor uzate şi care, conform legislaţiei, se atribuie la cheltuieli;

***FRcn*** – fondul de rulment în anul de reglementare „n” aferent furnizării serviciului public de canalizare şi de epurare a apelor uzate şi necesar pentru desfăşurarea activităţii normale ale operatorului.

**SECŢIUNEA 5**

**DETERMINAREA ŞI AJUSTAREA CHELTUIELILOR**

1. Cheltuielile privind amortizarea imobilizărilor corporale şi necorporale aferente furnizării serviciului de alimentare cu apă, de canalizare şi epurare a apelor uzate în fiecare an de reglementare „n” se determină conform formulei:

****, *(13)*

unde:

***VIin***– valoarea, la costul de intrare a imobilizărilor corporale şi necorporale amortizabile ale operatorului de categoria „i” în anul de reglementare „n”. La determinarea tarifelor în valoarea imobilizărilor corporale şi necorporale nu se includ valorile imobilizărilor date în locaţiune, a obiectelor locative, de menire social – culturală, altor imobilizări care nu sunt destinate serviciului public de alimentare cu apă, de canalizare şi epurare a apelor uzate, imobilizărilor conservate şi aflate în curs de execuţie, imobilizărilor finanţate din donaţii, procurate din contul subvenţiilor şi alocaţiilor acordate de către autorităţile administraţiei publice centrale şi locale, transmise operatorului cu titlu gratuit sau în deservire tehnică, imobilizărilor finanţate din contul tarifelor de racordare şi tarifului distinct achitat de consumatori. De asemenea, în scopuri tarifare, în calculul cheltuielilor privind amortizarea nu se includ imobilizările procurate sau create în afara planurilor investiţionale aprobate de autorităţile administraţiei publice locale sau, după caz, de către Agenţie.

*DUi* - durata de utilizare a imobilizărilor corporale şi necorporale amortizabile ale operatorului de categoria „i”, care trebuie să corespundă duratei de viaţă utilă a imobilizărilor. Totodată, această durată nu poate fi mai mică decât durata indicată în Catalogul mijloacelor fixe şi activelor nemateriale, aprobat prin Hotărârea Guvernului nr. 338 din 21.03.2003 (*Monitorul Oficial al R.Moldova nr.62-66/379 din 04.04.2003).* Grupele de categorii „i” se formează prin gruparea activelor cu durată de utilizare identică din punct de vedere economic.

1. În cazul cînd operatorul, la evaluarea ulterioară a imobilizărilor, aplică metoda reevaluării, prezenta Metodologie prevede că nivelul maxim de creştere a amortizării în urma reevaluării, urmată de a fi acceptată în tarif, nu va depăşi indicele preţurilor producţiei industriale înregistrat în perioada de la anul reevaluări precedente şi până-n anul în care se efectuează reevaluarea curentă, publicat anual de Biroul Naţional de Statistică al Republicii Moldova. De asemenea, în cazul reevaluării, nu se admite includerea in tarif a amortizării imobilizărilor valoarea de înlocuire a cărora, determinată în urma reevaluării, deja a fost depreciată prin tarif.
2. Pentru alocarea corectă a cheltuielilor privind amortizarea imobilizărilor corporale şi necorporale pe tipurile concrete de servicii furnizate, operatorii serviciului public de alimentare cu apă şi de canalizare sunt obligaţi să divizeze imobilizările corporale şi necorporale amortizabile şi să calculeze amortizarea în dependenţă de utilizarea sau apartenenţa acestora serviciilor furnizate (alimentare cu apă tehnologică, apă potabilă, serviciu de canalizare şi de epurare a apelor uzate). În acest caz amortizarea imobilizărilor corporale şi necorporale care nu pot fi divizate direct la tipul de serviciu furnizat, celor care se utilizează în comun, sunt de gen auxiliar, de distribuire şi administrativ se divizează între tipurile de servicii furnizate după cum urmează:

a) cheltuielile privind amortizarea imobilizărilor corporale şi necorporale utilizate în comun pentru captarea, pomparea, transportarea şi tratarea (prima treaptă) a apei brute se repartizează între serviciul de alimentare cu apă tehnologică şi apă potabilă conform normelor de repartizare determinate în baza volumelor respective de apă furnizate consumatorilor;

 b) cheltuielile privind amortizarea imobilizărilor corporale şi necorporale care se utilizează de operator pentru desfăşurarea şi altor activităţi sau furnizării de alte tipuri de servicii decît cele de alimentare cu apă şi de canalizare, şi amortizarea imobilizărilor corporale şi necorporale ale serviciilor de gen auxiliar, de distribuire şi administrativ se repartizează între activităţile practicate şi serviciile furnizate, precum şi între serviciul de alimentare cu apă potabilă, apă tehnologică, serviciul de canalizare şi epurare a apelor uzate, proporţional veniturilor obţinute de la desfăşurarea activităţilor sau furnizarea serviciilor în anul de reglementare „n-1”.

1. Cheltuielile legate de procurarea apei de la alte persoane se determină, conform formulei:

***CAPn =∑VAPPn × TAPn*,**  *(14)*

unde:

***VAPPn*** *-* volumul apei procurate de la alte persoane, mii m3;

***TAPn*** – preţul de procurare a apei de la alte persoane în anul „n” , fără T.V.A..

1. Cheltuielile materiale cuprind valoarea:

a) materialelor tehnologice de bază - reactivii chimici, materialele de filtrare şi altor tipuri de materiale nemijlocit utilizate în procesele de captare, de filtrare, de pompare, de tratare, de transport şi de distribuţie a apei pînă la consumator, epurare şi evacuare a apelor uzate, control şi menţinerea calităţii apei tehnologice, potabile şi celor uzate;

b) materialelor consumabile - piese de schimb, energie termică, apă, gazele naturale, combustibil, lubrifianţi, obiecte de mică valoare şi scurtă durată, materiale de protecţie, materiale de construcţie şi alte tipuri de materiale utilizate de operator în procesul de captare, de pompare, de transport, de înmagazinare, de distribuţie şi de furnizare a apei tehnologice şi apei potabile, furnizării serviciului public de canalizare, epurare şi evacuare a apelor uzate, necesare pentru deservirea, întreţinerea şi reparaţia reţelelor publice de apă şi de canalizare, altor imobilizări corporale şi necorporale ale operatorului necesare pentru desfăşurarea activităţii reglementate.

1. Cheltuielile materiale se determină de operator reieţind din preţurile conform rezultatelor licitaţiilor publice de achiziţionare a materialelor utilizate, consumurilor specifice justificate , volumele de apă necesare de a fi captate şi tratate, volumele de apă uzată, volumele de lucrări necesare de a fi efectuate, lungimea reţelelor, numărul şi capacităţile staţiilor de pompare, tratare şi epurare, planurile de deservire tehnică, întreţinere şi reparaţie a imobilizărilor corporale şi necorporale, cerinţele fată de calitatea apei şi protecţia mediului, starea tehnică a mijloacelor fixe, numărul angajaţilor, numărul consumatorilor, alţi factori care nemijlocit influenţează nivelul consumului de materiale, luînd în consideraţie consumurile de materiale efectiv înregistrate în anii precedenţi.
2. Cheltuielile materiale se determină de către operator separat pentru fiecare tip de serviciu furnizat (alimentare cu apă tehnologică, alimentare cu apă potabilă şi furnizarea serviciului de canalizare şi epurare a apelor uzate). Pentru aceasta cheltuielile materiale se evidenţiază direct la tipul concret de activitate şi serviciu furnizat după destinaţie. Cheltuielile materialelor tehnologice de bază şi cele consumabile care direct nu pot fi alocate la tipul concret de activitate sau serviciu furnizat, cheltuielile materiale ale subdiviziunilor auxiliare, de distribuire şi administrative se repartizează între activităţi şi servicii după cum urmează:

a) cheltuielile materialelor tehnologice de bază şi celor consumabile utilizate la captarea, pomparea, transportul şi tratarea (1 treaptă) a apei brute se repartizează între serviciul de alimentare cu apă tehnologică şi apă potabilă în baza normativelor determinate reieşind din volumele de apă respective furnizate consumatorilor;

b) celelalte cheltuieli materiale care nu pot fi alocate direct, cheltuielile materiale ale subdiviziunilor auxiliare, de distribuire şi administrative se repartizează între activităţile desfăşurate de operator şi între tipurile de servicii furnizate proporţional veniturilor obţinute de la activităţile desfăşurate şi serviciilor furnizate în anul de reglementare „n-1”..

1. Cheltuielile materiale pentru fiecare tip de serviciu reglementat furnizat se determină pentru primul an de valabilitate a prezentei Metodologii – anul de bază, se examinează şi se avizează de Agenţie, se aprobă de consiliile locale sau, după caz de Agenţie, ca cheltuieli de bază (CMo) pentru toată perioada de valabilitate a prezentei Metodologiei. Pentru următorii ani de reglementare cheltuielile materiale se ajustează reieşind din factorii de influenţă conform formulei:

*****(15)*

 unde:

***IPCn***- indicele preţului de consum în Republica Moldova în anul de reglementare „n” publicat de Biroul Naţional de Statistică;

***0,2 IPCn*** – componenta care prevede creşterea eficienţei operatorilor serviciului public de alimentare cu apă şi de canalizare pentru reducerea consumurilor de materiale;

***∆LRn*** – modificarea lungimii reţelelor publice de alimentare cu apă (canalizare) în anul „n”, care se determină:

 *(16)*

unde:

***LRn***  - lungimea reţelelor de apă (canalizare) în anul de reglementare „n”

 ***LRn-1***- lungimea reţelelor de apă (canalizare) în anul precedent;

***∆NCn*** – modificarea numărului de consumatorilor deserviţi de către operator în anul „n”, care se determină:

 *(17)*

unde:

***NCn***– numărul de consumatori deserviţi de operator în anul „n”, cu excepţia consumatorilor casnici deţinători de apartamente în blocurile locative, cu care sunt încheiate contracte;

***NCn-1***- numărul de consumatori deserviţi de operator în anul precedent, cu excepţia consumatorilor casnici deţinători de apartamente în blocurile locative, cu care sunt încheiate contracte.

1. Dat fiind că costul energiei electrice deţine o pondere semnificativă în totalul de cheltuieli ale operatorilor, precum şi dependenţa acestuia de factori care nu totdeauna pot fi controlaţi de operator, prezenta Metodologie prevede ca, la calcularea tarifelor, cheltuielile pentru energia electrică consumată să fie determinate nu în totalul cheltuielilor materiale dar separat pentru fiecare an de reglementare, conform formulei:

 *(18)*

 unde:

 $Wa\_{n}^{j}$ – cantitatea de energie electrică activă consumată de operator în anul de reglementare „n” în locul de consum,„j” în dependenţă de volumele apei captate, transportate, distribuite consumatorilor, a apelor uzate, configuraţia sistemului şi regimului de lucru, kWh;

 $Wrif\_{n}^{j}$ – cantitatea de energie reactivă inductivă consumată în anul de reglementare „n” la locul de consum „j” în dependenţă de volumele apei captate, transportate, distribuite consumatorilor, a apelor uzate, configuraţia sistemului şi regimului de lucru , determinată în conformitate cu Instrucţiunea privind calcularea consumului tehnologic de energie în reţeaua de distribuţie în funcţie de valoarea factorului de putere în instalaţiile de utilizare ale consumatorilor, aprobată prin Hotărîrea ANRE nr.89 din 13.03 2013, kVArh;

 $Wrcf\_{n}^{j }$– cantitatea de energie reactivă capacitivă injectată în reţeaua electrică de distribuţie de către instalaţiile electrice ale operatorului în anul de reglementare „n” la locul de consum „j” în dependenţă de volumele apei captate, transportate, distribuite consumatorilor, a apelor uzate, configuraţia sistemului şi regimului de lucru , determinată în conformitate cu Instrucţiunea privind calcularea consumului tehnologic de energie în reţeaua de distribuţie în funcţie de valoarea factorului de putere în instalaţiile de utilizare ale consumatorilor, aprobată prin Hotărîrea ANRE nr.89 din 13.03 2013, kVArh;

 $TE\_{n}^{j}$ - tariful la energia electrică în anul de reglementare ”n” în locul de consum „j”, lei/kWh;

 **0,1** – coeficientul de conversie a energiei reactive în energie activă.

1. Cheltuielile cu personalul se determină reieşind din: numărul necesar al personalului de lucru nemijlocit încadrat în procesul de captare, pompare, transportarea, tratare, distribuţie şi furnizare a apei tehnologice şi apei potabile; numărul personalului de lucru încadrat în furnizarea serviciului de canalizare, epurare şi evacuare a apelor uzate; numărul personalului de întreţinere, exploatare şi reparaţie a reţelelor de apă şi canalizare, instalaţiilor de captare, pompare, tratare, înmagazinare a apei, reţelelor de canalizare, instalaţiilor de epurare şi evacuare a apelor uzate, altor imobilizări corporale şi necorporale aferente serviciului public de alimentare cu apă, de canalizare şi epurare a apelor uzate; numărul altor categorii de personal necesar pentru desfăşurarea activităţii reglementate (de deservire, de evidentă a apei, de control al echipamentelor de măsurare, de control al calităţii apei, personalului subdiviziunilor auxiliare, personalului de distribuire şi administrativ); din categoria necesară de calificare a personalului; cuantumul minim garantat al salariului în sectorul real; coeficientul complexităţii ramurii; regimul şi condiţiile de lucru; alte plăţi şi sporuri obligatorii stabilite de legislaţie; cuantumurile contribuţiilor de asigurări sociale de stat obligatorii şi prima de asigurare obligatorie de asistenţă medicală.

Cheltuielile cu personalul se determină pentru fiecare tip de serviciu reglementat prestart direct după destinaţie, iar cele care nu pot fi alocate direct, ale subdiviziunilor auxiliare, cele de ordin comun, de distribuire şi administrativ se repartizează între activităţile practicate de operator şi între serviciile reglementate furnizate după cum urmează.

a) cheltuielile cu personalul nemijlocit încadrat în procesul de captare, pompare, transportare şi tratare (1 treaptă) a apei brute se repartizează între serviciul de alimentare cu apă tehnologică şi apă potabilă în reieşind din volumele de apă respective furnizate consumatorilor;

b) celelalte cheltuieli cu personalul care nu pot fi alocate direct, se repartizează între activităţile desfăşurate de operator şi între tipurile de servicii reglementate furnizate proporţional veniturilor obţinute de la activităţile desfăşurate şi serviciile furnizate în anul de reglementare „n-1”..

1. Cheltuielile cu personalul se determină de către operator pentru primul an de valabilitate al prezentei Metodologii – anul de bază, se examinează şi se avizează de Agenţie, se aprobă de Consiliile locale sau, după caz, de Agenţie ca cheltuieli de bază (CPo) pentru toată perioada de valabilitate a prezentei Metodologii. Pentru următorii ani de reglementare cheltuielile cu personalul se ajustează reieşind din factorii de influenţă conform formulei:

*(19)*

1. Cheltuielile de întreţinere şi exploatare a sistemului public de alimentare cu apă şi de canalizare includ cheltuielile pentru verificarea, deservirea tehnică, întreţinerea, exploatarea şi reparaţia reţelelor de alimentare cu apă tehnologică, apă potabilă, reţelelor publice de canalizare, inclusiv celor transmise operatorului la deservirea tehnică, a staţiilor de captare, pompare şi tratare a apei brute, staţiilor de epurare şi evacuare a apelor uzate, a instalaţiilor şi a aparatelor de laborator şi control al calităţii apei, a clădirilor şi construcţiilor de producţie, a subdiviziunilor auxiliare, a mijloacelor de transport, a aparatelor de măsurare şi control, a instalaţiilor de protecţie şi securitate, a sistemelor de automatizare şi de dispecerizare, a echipamentelor de măsurare, inclusiv instalate la consumatorii casnici, a instalaţiilor electrice, şi a altor imobilizări corporale şi necorporale aferente sistemului public de alimentare cu apă şi de canalizare. Cheltuielile de întreţinere şi exploatare, care nu pot fi atribuite direct se repartizează pe tipul de activitate şi tipul de serviciu furnizat ca şi în cazul cheltuielilor materiale.
2. Cheltuielile de întreţinere şi exploatare a sistemului public de alimentare cu apă şi de canalizare se determină de către operator pentru primul an de valabilitate al prezentei Metodologii - anul de bază, separat pentru fiecare tip de serviciu reglementat furnizat, se examinează şi se avizează de Agenţie, se aprobă de Consiliul local sau, după caz, de Agenţie ca cheltuieli de bază (CIIo) pentru toată perioada de valabilitate a prezentei Metodologiei. Pentru următorii ani de reglementare cheltuielile de întreţinere şi exploatare a sistemului public de alimentare cu apă şi de canalizare se ajustează conform formulei:

 *****(20)*

unde *Ks* este raportul dintre cheltuielile de întreţinere şi exploatare revenite întreţinerii şi exploatării reţelelor publice de transport şi de distribuţie a apei (respectiv a reţelei publice de canalizare) în anul de bază şi cheltuielile de întreţinere şi exploatare a sistemului public de alimentare cu apă şi de canalizare din anul de bază.

1. Cheltuielile de distribuire includ comisioanele achitate entităţilor care oferă operatorului servicii de facturare şi de decontări privind serviciile furnizate consumatorilor, plăţile achitate poştei pentru expedierea facturilor de plată, comisioanele achitate poştei şi băncilor comerciale pentru colectarea plăţilor de la consumatori pentru serviciile furnizate, cheltuielile privind lucrul cu consumatorii, informarea consumatorilor, cheltuielile legate de deservirea, întreţinerea şi reparaţia (cu excepţia costurilor capitalizate aferente reparaţiei capitale) a imobilizărilor corporale şi necorporale cu destinaţie comercială, întreţinerea şi reparaţia obiectelor de mică valoare şi scurtă durată utilizate în scopuri comerciale, plăţi justificate pentru leasingul operaţional a imobilizărilor corporale utilizate în scopuri comerciale, cheltuieli privind serviciile tipografice, telefonice, tele-radio comunicaţii aferente structurilor comerciale şi responsabile de lucru cu consumatorii, şi altor cheltuieli justificate de distribuire necesare furnizării serviciului publice de alimentare cu apă şi de canalizare.

Cheltuielile de distribuire se determină integral de operator şi se alocă între activităţile desfăşurate de operator şi serviciile reglementate furnizate consumatorilor proporţional veniturilor obţinute de la desfăşurarea activităţilor practicate şi de la furnizarea serviciilor în anul de reglementare „n-1”..

1. Cheltuielile de distribuire se determină de operator pentru primul an de valabilitate al prezentei Metodologii - anul de bază, separat pentru fiecare tip de serviciu reglementat furnizat, se examinează şi se avizează de Agenţie, se aprobă de Consiliul local sau, după caz, de Agenţie ca cheltuieli de bază (CDo) pentru toată perioada de valabilitate a prezentei Metodologiei. Pentru următorii ani de reglementare cheltuielile de distribuire se ajustează conform formulei:

*****(21)*

1. În cheltuielile administrative se includ cheltuielile justificate şi anume: de deservire, întreţinere şi reparaţie (cu excepţia costurilor capitalizate aferente reparaţiei capitale ) a imobilizărilor necorporale şi corporale, obiectelor de mică valoare şi scurtă durată cu destinaţie administrativă, de deservire, întreţinere şi reparaţie a obiectelor de mică valoare şi scurtă durată utilizate de către structurile administrative, cheltuieli justificate privind leasingul, locaţiunea şi arenda operaţională a imobilizărilor corporale cu destinaţie administrativă, inclusiv aferente desfăşurării adunării generale a acţionarilor, cheltuieli de conservare şi de asigurare a pazei imobilizărilor corporale conservate în conformitate cu actele normative în vigoare şi necesare asigurării fiabilităţii furnizării serviciului public de alimentare cu apă şi de canalizare, cheltuieli justificate pentru paza obiectelor administrative şi asigurarea securităţii anti - incendiare a acestora, cheltuieli justificate de protecţie civilă, cheltuieli justificate privind delegarea personalului administrativ legate de activităţile reglementate, cheltuieli de protocol (reprezentanţă) cu excepţia cheltuielilor frecventării manifestaţiilor culturale, reprezentaţiilor teatralizate, alte cheltuieli similare efectuate în timpul sau în afara orelor de muncă, cheltuieli ce ţin de asigurarea obligatorie a personalului administrativ ce participă în procesul tehnologic şi a bunurilor cu destinaţie administrativă, cheltuieli aferente angajării forţei de muncă, costul serviciilor furnizate operatorului de către bănci, publicaţii de rapoarte, situaţiilor financiare conform cerinţelor Comisiei Naţionale a Pieţei Financiare, cheltuieli privind serviciile de internet, telecomunicaţii şi poştale de ordin administrativ, de pregătirea şi perfecţionarea profesională a personalului administrativ necesare desfăşurării activităţii de furnizare a serviciilor publice de apă şi de canalizare, cheltuieli pentru cercetări ştiinţifice şi dezvoltare, care nu se capitalizează, coordonate în prealabil de Agenţie, cheltuieli pentru procurarea literaturii de specialitate, materialelor normative şi instructive, precum şi abonarea la ediţii de specialitate (ziare, reviste etc.), cu excepţia celor recunoscute ca imobilizări corporale, alte cheltuieli administrative justificate.

Cheltuielile administrative se determină integral pe operator şi se alocă între activităţile desfăşurate şi serviciile reglementate furnizate consumatorilor proporţional veniturilor obţinute de la desfăşurarea activităţilor şi furnizarea serviciilor reglementate în anul de reglementare ”n-1”.

1. Cheltuielile administrative se determină de operator pentru primul an de valabilitate al prezentei Metodologii - anul de bază, separat pentru fiecare tip de serviciu reglementat furnizat, se examinează şi se avizează de Agenţie, se aprobă de Consiliul local sau, după caz, de Agenţie ca cheltuieli de bază (CAo) pentru toată perioada de valabilitate a prezentei Metodologii. Pentru următorii ani de reglementare cheltuielile administrative se ajustează conform formulei:

**** *(22)*

1. Cheltuielile operatorului în anul de reglementare „n” aferente plăţii taxei pentru apa extrasă (captată) din fondul apei se determină reieşind din cota taxei pentru apă, conform Codului Fiscal al Republicii Moldova, şi volumul apelor necesar de a fi extrase (captate) cu excepţia celor pentru care nu se aplică taxa pentru apă, conform prevederilor Codul Fiscal. Astfel, la determinarea tarifelor pentru fiecare an de reglementare „n”, cheltuielile operatorului aferente plăţii taxei pentru apă se va determina după cum urmează:

$TAa\_{n}=CTa\_{n}×(VAC\_{n}-VACs\_{n})$*(23)*

 unde:

 ***TAan*** - cheltuielile operatorului în anul de reglementare „n” aferente plăţii taxei pentru apa care este necesar de a fi captată (extrasă) din fondul apei pentru alimentarea consumatorilor cu apă tehnologică şi apă potabilă;

 ***CTan***– cuantumul taxei pentru apa extrasă (captată) din fondul apelor în anul de reglementare „n”, lei/m3;

 ***VACn***  - cantitatea de apă necesar de a fi extrasă (captată) din fondul apelor în anul de reglementare „n” pentru alimentarea tuturor consumatorilor cu apă tehnologică şi apă potabilă, m3, care se determină conform formulei:

$VAC\_{n}=VAP\_{n}+VAT\_{n }+VPA\_{n}-VAPP\_{n} $*(24)*

 unde:

 ***VPAn***– consumul tehnologic şi pierderile de apă în sistemul public de alimentare cu apă m3;

 ***VACsn***– volumul de apă necesar de a fi extrasă (captată) din fondul apei dar pentru care, conform Codului Fiscal, nu se aplică taxa pentru apă, m3. Acest volum se determină conform formulei:

$VACs\_{n }=\frac{\left(VATs\_{n }+VAPs\_{n}\right)}{\left(1-\frac{VPA\_{n}}{VAC\_{n}}\right)}$*(25)*

 unde:

1. ***VATsn şi VAPsn*** – volumele de apă tehnologică şi de apă potabilă furnizată în anul de reglementare „n” consumatorilor , dar pentru care, conform Codului Fiscal, nu se aplică taxa pentru (apa livrată populaţiei, autorităţilor publice şi instituţiilor finanţate de la bugetele de toate nivelele; apa livrată în scopul stingerii incendiilor; apa livrată întreprinderilor societăţii orbilor, surzilor, invalizilor şi instituţiilor medico-sanitare publice; apa livrată întreprinderilor din cadrul sistemului penitenciar), m3.Repartizarea cheltuielilor aferente plăţii taxei pentru apă între serviciul de alimentare cu apă potabilă şi de alimentare cu apă tehnologică se efectuează proporţoional volumelor de apă respectivă furnizată consumatorilor în anul de reglementare ”n”.
2. În categoria impozite, alte taxe şi plăţi (Tan) se includ toate impozitele, taxele (cu excepţia taxei pentru apă), precum şi taxa pe valoarea adăugată irecuperabilă, plăţile regulatorii şi plăţile achitate de operator prevăzute de legislaţie şi care, conform legislaţiei, se atribuie la cheltuieli. Aceste impozite, taxe şi plăţi se determină în fiecare an de reglementare „n” reieşind din prevederile Codului Fiscal şi legislaţiei în domeniu. Repartizarea acestor impozite şi plăţi totale ale operatorului între tipurile de activităţi şi tipurile de servicii furnizate se efectuează proporţional veniturilor obţinute de la desfăşurarea activităţilor, a serviciilor reglementate furnizate consumatorilor în anul de reglementare „n-1”..
3. Fondului de rulment în anul de reglementate „n” (CFRn) se determină conform formulelor:

 a) pentru serviciul de alimentare cu apă tehnologică:

*(26)*

 b) pentru serviciul de alimentare cu apă potabilă:

 *(27)*

 c) pentru serviciul de canalizare :

 *(28)*

 unde:

 **α** – necesitatea de fonduri de rulment în anul „n”, exprimat în zile de facturări, care se determină în baza regimului de facturare-achitare a serviciului public de alimentare cu apă şi de canalizare aplicate fată de consumatori, conform Regulamentului privind serviciul public de alimentare cu apă şi de canalizare, aprobat de Agenţie şi a regimului de plăţi necesar de a fi efectuate de operator pentru materialele şi energia electrică procurată, achitarea serviciilor prestate de terţi, în conformitate cu contractele semnate cu furnizorii, achitările fată de buget în termeni stabiliţi de legislaţie şi obligaţiile fată de personal în conformitate cu contractul colectiv de muncă. Pentru toţi operatorii serviciului public de alimentare cu apă şi canalizare prezenta Metodologie stabileşte α = 6 zile;

 ***Rdn***- rata medie la creditele bancare acordate persoanelor juridice în anul „n” pe sistemul bancar, publicată de Banca Naţională a Moldovei la compartimentul: Statistici, Statistica monetară, Ratele medii ale dobînzilor, Rata medie la creditele noi acordate pe sistemul bancar, în monedă naţională, persoane juridice, pînă la 12 luni.

1. La determinarea tarifelor în calcule nu se includ şi următoarele cheltuieli:

a) aferente lucrărilor de construcţie, reconstrucţie, modernizare, reînnoire, achiziţionare, montarea şi probare a imobilizărilor corporale şi necorporale; valorificarea noilor obiective, secţii şi agregate; supravegherea de autor a organizaţiilor de proiectare; reparaţiile capitale ale imobilizărilor corporale care necesită de a fi capitalizate şi alte investiţii capitale, reparaţii capitale ale sistemelor de alimentare cu apă şi canalizare ce nu aparţin operatorului, cheltuieli de conservare şi de îmtreţinere a imobilizărilor corporale conservate. Toate cheltuielile ce ţin de investiţii capitale prin tarif se recuperează doar prin amortizarea imobilizărilor corporale şi necorporale conform prevederilor punctului 21 din prezenta Metodologie;

b) aferente remedierii defectelor în lucrările de proiectare, construcţie, reconstrucţie, montaj (demontaj), revizie, remedierea defectelor utilajului şi deteriorărilor, provocate din vina producătorilor, furnizorilor şi întreprinderilor de transport;

c) pentru executarea lucrărilor de proiectare şi construcţie, pentru achiziţionarea utilajului, repararea şi întreţinerea fondului de locuinţe, obiectivelor de menire social-culturală şi altor obiective ce nu se referă la sistemul public de alimentare cu apă şi de canalizare;

d) pentru lucrările calificate ca ajutor pentru alte întreprinderi şi organizaţii, atît în formă de servicii, cît şi suport material sau financiar;

e) cheltuielile neproductive, rebuturi, delapidări, sancţiuni, amenzi, penalităţii şi despăgubiri, acoperiri de lipsuri şi de pierderi;

f) cheltuieli în scopuri filantropice şi de sponsorizare;

g) cheltuieli pentru cercetări ştiinţifice şi dezvoltare, care nu se capitalizează, ce nu au fost coordonate cu Agenţia;

h) creanţe dubioase decontate;

i) cheltuieli aferente constituirii provizioanelor pentru riscuri şi cheltuieli, inclusiv pentru creanţe compromise;

j) cheltuieli de protocol (reprezentanţă) pentru frecventarea manifestaţiilor culturale, reprezentaţiilor teatralizate, alte cheltuieli similare efectuate în afara orelor de muncă;

k) recompense unice;

l) plăţi suplimentare, ajutoare materiale, îndemnizaţii, sporuri şi compensaţii acordate salariaţilor, în afara celor prevăzute de legislaţia în vigoare;

m) cheltuieli pentru burse de valori, organizaţii de intermediere şi de altă natură administrativă, servicii de consultanţă, asistenţă juridică;

n) cheltuieli aferente organizării timpului liber şi a odihnei salariaţilor , inclusiv şi cheltuielile pentru măsuri corporative;

o) alte cheltuieli aferente desfăşurării adunării generale a acţionarilor;

p) indemnizaţii curente calculate membrilor consiliului şi comisiei de cenzori ale operatorului, cu excepţia indemnizaţiilor lunare calculate membrilor consiliului şi comisiei de cenzori care nu depăşesc trei salarii minime pe ţară;

r) cheltuieli de judecată şi taxele de stat aferente;

s) cheltuieli aferente asigurărilor benevole privind personalul şi bunurile materiale;

t) toate celelalte cheltuieli ale operatorului ce nu ţin de furnizarea serviciului public de alimentare cu apă şi de canalizare şi epurare a apelor uzate.

**SECŢIUNEA 6**

**DETERMINAREA RENTABILITĂŢII**

1. Prezenta Metodologie prevede determinarea rentabilităţii operatorilor sistemului public de alimentare cu apă şi canalizare reieşind din capitalul investit şi rata de rentabilitate a acestui capital.
2. Rentabilitatea operatorului calculată în lei, se determină pentru fiecare an de reglementare „n” reieşind din valoarea netă a imobilizărilor corporale şi necorporale utilizate în procesul furnizării serviciului public de alimentare cu apă şi de canalizarea şi ratei de rentabilitate în baza formulei:

 $R\_{n}=VNI\_{n }×Rr\_{}/100$ *(29)*

 unde:

***VNIn*** – valoarea netă reglementată în anul „n” a imobilizărilor corporale şi necorporale existente ale operatorului, care se determină conform formulei:

$VNI\_{n}=VBI\_{n}-FAI\_{n }$ *(30)*

unde:

***VBIn*** – valoarea contabilă a imobilizărilor corporale şi necorporale amortizabile ale operatorului la începutul anului „n”,, aferente sistemului public de alimentare cu apă şi de canalizare. În această valoare se includ valorile contabile ale imobilizărilor corporale şi necorporale ale operatorului date în exploatare până la începutul anului „n”,, cu excepţia celor date în locaţiune, a obiectelor locative, de menire social – culturală, imobilizărilor finanţate din donaţii, din contul alocărilor şi subvenţiilor din bugetele locale şi bugetul de stat, transmise operatorului cu titlu gratuit sau la deservire tehnică, imobilizărilor finanţate din contul tarifelor de racordare şi tarifului distinct achitat de consumatori, a imobilizărilor în curs de execuţie, a celor care nu sunt destinate şi/sau nu pot fi utilizate pentru furnizarea serviciului public de alimentare cu apă, de canalizare şi epurare a apelor uzate;

***FAIn*** – amortizarea acumulată a imobilizărilor corporale şi necorporale amortizabile de la darea lor în exploatare până la începutul anului „n”;

Rrn – rata reglementată de rentabilitate a imobilizărilor corporale şi necorporale în anul de reglementare „n” aferente furnizării serviciului public de alimentare cu apă şi de canalizare. Rata de rentabilitate se stabileşte la nivel de pînă la 10 %.

În cazul reevaluării imobilizărilor corporale şi necorporale existente, valoarea netă a acestora luată în calculul rentabilităţii se va determina în baza formulei:

 *(31)*

 unde:

***VNIrn***– valoarea netă în anul „n” a imobilizărilor corporale şi necorporale existente după reevaluare ;

K – coeficientul modificării valorii imobilizărilor corporale şi necorporale în rezultatul reevaluării. Acest coeficient se determină la data efectuării reevaluării reieşind din raportul valorii contabile a imobilizărilor corporale şi necorporale determinate după reevaluare la valoarea contabilă a acestora pînă la reevaluare.

1. Repartizarea rentabilităţii operatorului între tipurile de servicii furnizate în anul de reglementare „n” se efectuează conform formulelor:

 a) la serviciul public de alimentare cu apă tehnologică:

$RAT\_{n }=\frac{R\_{n}}{VBI\_{n}}×VBIat\_{n}$ *(32)*

 b) la serviciul public de alimentare cu apă potabilă:

$RAT\_{n }=\frac{R\_{n}}{VBI\_{n}}×VBIap\_{n}$ *(33)*

 c) la serviciul public de canalizare:

$RC\_{n }=\frac{R\_{n}}{VBI\_{n}}×VBIc\_{n}$ *(34)*

unde:

*VBIn*  - valoarea contabilă a imobilizărilor corporale şi necorporale amortizabile ale operatorului în anul de reglementare „n” aferente serviciului public de alimentare cu apă şi de canalizare;

*VBIatn*  - valoarea contabilă a imobilizărilor corporale şi necorporale amortizabile ale operatorului în anul de reglementare „n” aferente serviciului public de alimentare cu apă tehnologică;

*VBIapn*  - valoarea contabilă a imobilizărilor corporale şi necorporale amortizabile ale operatorului în anul de reglementare „n” aferente serviciului public de alimentare cu apă potabilă;

***VBIcn*** -valoarea contabilă a imobilizărilor corporale şi necorporale amortizabile ale operatorului în anul de reglementare „n” aferente serviciului public de canalizare şi epurare a apelor uzate.

În acest caz suma valorilor de bilanţ a imobilizărilor corporale şi necorporale aferente fiecărui serviciu furnizat în parte să fie egală cu valoarea de bilanţ a tuturor imobilizărilor corporale şi necorporale a operatorului aferente în total serviciului public de alimentare cu apă şi de canalizare.

Adică:

 *VBIatn +VBIapn +VBIcn =VBIn (35)*

1. Prezenta Metodologie stabileşte următoarele cerinţe faţă de planurile investiţionale urmate a fi aprobate, în scopul determinării tarifelor:

1) Operatorul anual, pînă la 1 noiembrie, va elabora şi prezenta autorităţii competente în aprobare

tarifelor (autorităţii administraţiei publice locale, sau, după caz, Agenţiei) spre aprobare planul de investiţii pentru anul calendaristic următor în care obligatoriu vor fi reflectate:

a) compartimentele şi obiectele investiţionale, valorile investiţilor planificate integral şi pe fiecare compartiment şi obiect investiţional în parte, sursele de finanţare;

b) descrierea succintă a obiectului de investiţii, argumentarea necesităţii obiectului, valoarea investiţiei, justificarea economică, tehnică, obiectivele care vor fi atinse în urma efectuării investiţiilor (îmbunătăţirea calităţii şi fiabilităţi alimentării cu apă a consumatorilor, majorarea numărului de consumatori alimentaţi cu apă în rezultatul dezvoltării sistemului public de alimentare cu apă, furnizării serviciului public de canalizare la noii consumatori, reducerea numărului şi timpului deconectărilor, reducerea pierderilor de apă în sistem, reducerea cheltuielilor etc.);

2) Autoritatea administraţiei publice locale sau, după caz, Agenţia vor examina şi aproba planurile investiţionale anuale nu mai tîrziu de 30 decembrie. Nu se acceptă în planurile investiţionale prezentate de operatori, obiectele de investiţii în cazurile în care investiţiile:

a) nu corespund cerinţelor stipulate în punctul 1) de mai sus;

b) nu ţin de activitatea reglementată;

c) ţin de procurări sau lucrări care trebuie să fie atribuite la cheltuieli;

d) trebuie să fie recuperate de operator prin intermediul companiilor de asigurare (asigurări incluse în tarif), deciziilor de judecată etc.;

e) nu sunt necesare, sunt neargumentate, nu dau avantaj economic cuantificat şi duc doar la majorarea tarifelor.

3) În decursul anului modificările în planurile de investiţii aprobate se efectuează de către operator doar cu acceptul în scris a autorităţii competente care a aprobat planul anual de investiţii. Pentru modificarea planului de investiţii operatorul prezintă autorităţii competente propunerile sale de modificare cu argumentările privind necesitatea modificărilor propuse şi obiectivele care vor fi atinse în urma acestor modificări. Autoritatea administraţiei publice locale, sau ,după caz, Agenţia va examina şi, în termen de 30 zile lucrătoare de la primirea solicitări de la operator, va accepta sau va respinge modificările la planul investiţional propuse de operator, informînd în scris operatorul. Operatorul este în drept să propună modificări la planul de investiţii pentru anul de gestiune până la 30 septembrie a anului de gestiune.

4) Pînă la 1 martie a fiecărui an de gestiune operatorul prezintă Autorităţii administraţiei publice locale sau, după caz, Agenţiei un raport privind realizarea planului de investiţii, aprobat pentru anul precedent, în care se reflectă investiţiile conform planului şi cele efectiv date in exploatare, valoarea acestora, durata de funcţionare utilă, amortizarea reflectată în evidenţa contabilă, amortizarea anuală şi obiectivele atinse.

5) Investiţiile efectuate în conformitate cu planul investiţional aprobat se includ la determinarea tarifelor conform prevederilor prezentei Metodologii, iar investiţiile efectuate în afara planului de investiţii pot fi luate în calcul doar în cazurile în care acestea vor aduce un avantaj economic adiţional faţă de obiectivele prevăzute în planul de investiţii şi adecvat valorii acestor investiţii.

**SECŢIUNEA 7**

**APROBAREA, AJUSTAREA ŞI APLICAREA TARIFELOR**

1. Tarifele pentru serviciile publice de alimentare cu apă tehnologică, de alimentare cu apă potabilă, serviciul public de canalizare şi epurare a apelor uzate pentru fiecare an de reglementare „n” se determină, de către operatori, în conformitate cu prezenta Metodologie, şi se prezintă:

a) Consiliilor locale – pentru examinare şi aprobare, iar Agenţiei - spre examinare şi avizare, a tarifelor pentru serviciul public de alimentare cu apă potabilă şi pentru serviciul public de canalizare şi epurare a apelor uzate furnizate de operatori la nivel de regiune, raion, municipiu şi oraş;

b) Agenţiei - pentru examinare şi aprobare a tarifelor pentru serviciul de alimentare cu apă tehnologică furnizată la nivel de regiune, raion, municipiu şi oraş;

c) Agenţiei – pentru examinare şi aprobare a tarifelor pentru serviciul public de alimentare cu apă potabilă şi a tarifelor pentru serviciul de canalizare furnizat de operatori la nivel de regiune, raion, municipiu şi oraş, în cazul cînd Consiliile locale respective au delegat Agenţiei dreptul deplin de aprobare a tarifelor;

d) Agenţiei - pentru examinare şi aprobare a tarifelor pentru serviciul public de alimentare cu apă potabilă şi pentru serviciul public de canalizare şi epurare a apelor uzate, furnizate de operatori la nivel de regiune, raion, municipiu şi oraş şi care activează în condiţiile unor acorduri sau contracte încheiate cu organismele financiare internaţionale, ratificate sau aprobate de Parlament, Guvern sau de Consiliile locale;

e) Agenţia- aprobă în termen de 15 zile calendaristice de la data adresării motivate de către operatori tarifele pentru serviciul public de alimentare cu apă potabilă şi tarifele pentru serviciul public de canalizare şi epurare a apelor uzate furnizate de operatori la nivel de regiune, raion, municipiu şi oraş, în cazul cînd Consiliul local nu a aprobat tarifele respective în termen de 60 zile de la data primirii de la Agenţie a avizului.

1. În cazul cînd operatorii prezintă la Agenţiei calculele tarifelor spre avizarea lor (prevederile punctului 47 lit. a) al prezentei Metodologii), Agenţia, în termen de pînă la 30 zile calendaristice de la primirea de la operatori a tuturor documentelor justificate ce argumentează necesitatea modificării tarifelor, însoţită de materialele care justifică nivelul acestora, va examina materialele prezentate şi argumentările acestora. Operatorul este obligat să prezinte Agenţiei şi consiliului local, în termen de pînă la 3 zile lucrătoare, informaţiile solicitate suplimentar necesare pentru stabilirea consumurilor reale şi cheltuielilor pentru desfăşurarea activităţii şi a corectitudinii calculării tarifelor reglementate.
2. Tarifele se stabilesc la nivel mediu pentru întreaga perioadă a anului de reglementare. Actualizarea tarifelor se va efectua anual, după prezentarea de către operator a raportului financiar pe anul precedent şi a materialelor necesare pentru actualizarea tarifelor.
3. Devierile tarifare (DVT, DVP, DVC) vor fi calculate pentru fiecare an de reglementare, în integral pe operator şi pe fiecare tip de activitate separat, pentru a reflecta impactul financiar al diferenţelor dintre valorile luate în calcul la aprobarea tarifelor şi cele înregistrate efectiv în anul de reglementare.
4. În cazul cînd Consiliile locale vor aproba tarife la un nivel mai redus decît cele prevăzute în avizul prezentat de Agenţie, aceste devieri nu pot fi luate în calcul ca devieri tarifare (DVT, DVP, DVC) ale operatorului.
5. Prezenta Metodologie prevede stabilirea tarifelor separat pentru fiecare serviciu furnizat (apă potabilă, apă tehnologică, canalizare şi epurare a apei uzate). Tarifele se stabilesc drept tarife fixe, pentru toţi consumatorii deserviţi de operator, care nu pot fi modificate de operator, pentru evitarea oricăror discriminări a consumatorilor în procesul aplicării acestora.
6. Operatorii sînt în drept să solicite actualizarea extraordinară a tarifelor pe parcursul anului de reglementare, dacă există factori obiectivi ce nu pot fi controlaţi de operator, şi care duc la o deviere de 5 şi mai mult la sută faţă de venitul reglementat, luat în calculul tarifelor aprobate pentru acest an de reglementare. În acest caz, operatorii vor prezenta, în modul stabilit, o analiză detaliată a factorilor care justifică necesitatea ajustării extraordinare a tarifelor.
7. În tarifele pentru serviciile publice de alimentare cu apă, de canalizare şi epurare a apelor uzate se includ doar cheltuielile aferente captării, filtrării, pompării, tratării, înmagazinării, transportării, distribuţiei şi furnizării apelor consumatorilor pînă la punctul de delimitare a sistemului public de alimentare cu apă de instalaţiile interne a consumatorului, iar în cazul serviciului de canalizare – doar cheltuielile aferente preluării şi transportării, de la punctul de delimitare a instalaţiilor interne de canalizare ale consumatorului de sistemul public de canalizare.
8. În cazul încheierii cu consumatorii a contractelor directe de furnizare a apei potabile în apartamentele blocurilor locative, cheltuielile legate de deservire, întreţinerea şi reparaţia curentă a reţelelor inginereşti de apă şi canalizare interne din blocurile locative şi a contoarelor instalate în apartamente se iau în consideraţie şi se includ doar în tariful de furnizare a acestor servicii consumatorilor casnici din apartamente.
9. În cazul în care într-un anumit an, la nivel naţional, se va modifica cuantumul minim garantat al salariului în sectorul real, consumurile aferente remunerării muncii, din anul respectiv, vor fi actualizate reieşind din cuantumul minim garantat revăzut.
10. Prezenta Metodologie prevede ca mijloacele parvenite din amortizarea imobilizărilor corporale şi necorporale, incluse în tarifele pentru furnizarea serviciului public de alimentare cu apă şi de canalizare, să fie utilizate de operator doar pentru dezvoltare, reconstrucţie, renovare, reînnoire şi reparaţi capitale (cu capitalizare) a sistemului public de alimentare cu apă şi de canalizare. În cazul cînd operatorul, în perioada de valabilitate a prezentei Metodologiei, va utiliza aceste surse în alte scopuri, Consiliile locale sau, după caz, Agenţia, sunt în drept să micşoreze aceste cheltuieli ale operatorului, în cuantumul utilizării nejustificate a acestora în alte scopuri.
11. Prezenta Metodologie prevede că cheltuielile materiale şi cele de întreţinere şi exploatare să fie utilizate de către operator doar după destinaţie. În cazul neutilizării acestora, utilizării acestora în alte scopuri sau diminuării în rezultatul efectuării investiţiilor, în perioada de valabilitate a prezentei Metodologii, Consiliile locale sau, după caz, Agenţia vor micşora aceste cheltuieli ale operatorului în anul următor în cuantumurile respective.
12. Tarifele aprobate de Consiliile locale se publică în mass-media locală, întră în vigoare din data publicării.
13. Tarifele aprobate de Agenţie se publică în Monitorul Oficial al Republicii Moldova, întră în vigoare din data publicării.
14. Operatorii sînt obligaţi să afişeze la sediile lor tarifele aprobate şi să le amplaseze pe paginele web.